
[bookmark: _Toc198037597]Sissejuhatus

Plastijäätmete kogumise ja ringlussevõtu madal tase on ülemaailmne probleem, millega kaasneb märkimisväärne keskkonnakahju. Põhjuseid on mitmeid – tõhusa ja ulatusliku kogumise korralduse puudumine, tarbijate teadmatus sorteerimise vajalikkusest, puudulik info plasti kahjulikust mõjust keskkonnale, erinevate plastitüüpide (nt segaplast ja mitmekihilised pakendid) ringlussevõtuks vajaliku tehnoloogia puudumine, ringlussevõetud plastile tootjate poolne vähene nõudlus, uue plasti tootmise madal hind jne. 
2023. a võeti maailmas kasutusele üle 400 milj tonni plasti, sellest 12% Euroopas ehk 54 milj tonni, millest võeti ringlusesse 20,6%[footnoteRef:1]. Eestis tekkis 2023. a ligikaudu 80 tuh tonni plastijäätmeid, millest võeti ringlusesse 24%.  [1:  Plastics Europe koduleht: https://plasticseurope.org/knowledge-hub/plastics-the-fast-facts-2024/] 

Platijäätmete ringlussevõtu edendamiseks kehtestati EL-s alates 1. jaanuarist 2021 nn plastimaks, mille kohaselt peavad kõik EL liikmesriigid ühiskassasse maksma igalt ringlusse võtmata plastpakendijäätme kilogrammilt 80 eurosenti. Vaesematele riikidele on tehtud maksusoodustus, mille kohaselt vähendatakse nt Eesti summat igal aastal 4 milj euro võrra (erinevatel riikidel on erinev summa, sõltuvalt rahvaarvust ja riigi rahvuslikust kogutulust). 2021. a eest maksis Eesti ühiskassasse 19 042 385,87 eurot ja 2022. a eest 16 336 015, 25 eurot. Vaid plastpakendijäätmete ringlussevõtu suurendamine aitab vähendab Eesti iga-aastast osamakset.
Plastijäätmete ringlussevõtu teeb aga ülimalt keeruliseks asjaolu, et plastist valmistatakse väga palju erinevaid tooteid. Käesolev uuring hõlmab plastijäätmeid, mis on tekkinud plasti valmistamisel, mehhaanilisel töötlemisel, põllumajanduses, romusõidukite lammutamisel, pakenditest, elektri- ja elektroonikaseadmetest, ehituselt ja lammutuselt, jäätmete mehhaanilisest töötlemisest ning on olmejäätmete hulgast välja korjatud või liigiti kogutud. 
Analüüsi eesmärk on tuua välja Eestis tekkivate plastijäätmete käitlemise probleemkohad ja teha ettepanekuid olukorra parandamiseks. Lisaks panustab analüüs Riigi jäätmekava 2022-2028 rakenduskavas toodud ülesande täitmisesse, mille kohaselt tuleb analüüsida täiendavate plasti-, sh plastpakendijäätmete ringlussevõtu võimekuse loomise vajadust. Tegevus panustab jäätmekava eesmärgi „Suurendada pakendijäätmete ringlussevõttu selliselt, et täidetud oleksid 2025. ja 2030. aasta olme- ja pakendijäätmete ringlussevõtu sihtarvud“ täitmisesse.
Analüüsi läbiviimiseks kasutatakse keskkonnaotsuste infosüsteemis KOTKAS olevaid keskkonnalube ja aastaaruandeid, kogutakse infot ettevõtete veebilehtedelt ja erinevatest rahvusvahelistest uuringutest. Lisaks viiakse läbi intervjuud ja küsitlused Eestis tegutsevate plastijäätmete käitlejatega. 


1. [bookmark: _Toc198037598]Plastide liigid, kasutusala ja ringlussevõetavus

Plastidel on erinevad liigid, mida tähistatakse rahvusvaheliselt kokku lepitud koodidega. Kasutatakse nii numbrilisi tähiseid kui ka tähelühendeid. Kliimaministeeriumis on valminud ülevaade plastiliikide tähistest, nimetustest, kasutamisest tootmisel ja ringlussevõetavusest[footnoteRef:2]. [2:  Ülemaailmse standardikeskuse plastiliikide koodid – ASTM International Resin Identification Coding System (RIC) https://ringmajandus.envir.ee/sites/default/files/2023-07/KEM_plastiliikide_tabel_est.pdf
] 

Tabel 1. Plastide liigid, kasutamine ja ringlussevõetavus.
	Number
	Tähelühend
	Nimetus
	Kasutamine
	Ringlussevõetavus

	1
	PET 
	polüeteentereftalaat
	• ühekordsed plastpudelid 
• toidukarbid 
• toidupakendid

	Samaks otstarbeks
• uuteks pudeliteks
Muuks otstarbeks
• fliisiks
• fiiberjuhtmeteks
• mööbliks
• põrandakateteks
• vaipadeks jms

	2
	HDPE
	kõrge tihedusega polüetüleen
	• prügikotid
• tugevamad kilekotid
• korgid
• pesu- ja puhastusvahendite 
pudelid
	• pesuvahendite pudeliteks
• aiamööbliks
• prügikonteineriteks
• pastakateks
• kingataldadeks jms

	3
	V /PVC
	vinüül/ polüvinüülkloriid
	• kandikud
• (vee)torud
• vinüülheliplaadid
• jäigad kiled
• kemikaalipakendid
	olenevalt tootest
• linoleumiks
• porimattideks
• vihmaveetorudeks
• välitingimustes kasutatavateks
komponentideks
• kaabliteks jms

	4
	LDPE
	madala tihedusega polüetüleen
	• kilekotid
• pakendikiled
• kosmeetikas pudelid ja tuubid
• korgid ja kinnitused
• põllumajanduses kiled
	• prügikastideks
• kompostikastideks
• paneelideks
• mappideks jms


	5
	PP
	polüpropüleen
	• toidupakendid
• säilituskarbid
• kaaned ja korgid
• kiled
• teip
	• suunatuledeks
• aku osadeks
• harjadeks
• jääkraabitsateks
• kandikuteks jms

	6
	PS
	polüstüreen
	• joogitopsid
• ehitusmaterjalid
(vahtplastplaat)
• kastid
• ühekordsed nõud
• kaitsepakendid
	• isolaatoriteks
• munakarpideks
• joonlaudadeks
• vahtpakenditeks
• lülititeks jms


	7
	
	muu plastmaterjal, nt biolagunev plast/polümeerid, sh akrüül, nailon, polükarbonaat jne
	• lutipudelid
• telefoniümbrised
• autoosad
• plastmahutid
• korduskasutustopsid
	olenevalt tootest
• pinnakattematerjal
• uued plasttooted
• 3D-printimise
tooraine jms






2. [bookmark: _Toc198037599]Plastijäätmete teke ja ringlussevõtt

[bookmark: _Toc198037600]3.1. Euroopas
[bookmark: _Hlk197962896]Plastics Europe andmetel[footnoteRef:3] (Joonis 1) on Euroopas fossiilsest toorainest plasti tootmine langustrendis. Kui 2018. a toodeti 62,3 milj t, siis 2023. a oli see vähenenud 54 milj tonnile, seda suuresti tänu mehaanilisele ringlussevõtule, mis võimaldas 2023. a võtta uuesti kasutusele 10,2 milj t plasti. Taastuvatest materjalidest ehk biopõhiselt toodetud plasti osakaal on väga väike, 2023. a vaid 0,8 milj t.  [3:  Plastics Europe koduleht: https://plasticseurope.org/knowledge-hub/plastics-the-fast-facts-2024/] 

Plastijäätmete ringlussevõtutehnoloogiatest kasutatakse peamiselt mehhaanilist ringlussevõttu (keemilist struktuuri muutmata). 2023. a võeti mehaanilisest ringlusesse 19% plastijäätmetest, millest 5,8% oli tekkinud tootmisprotsessides ja 13.2% oli tekkinud peale tootena kasutamist. Biolagundamise abil võeti ringlusesse 1,4% ja keemilise ringlussevõtu abil vaid 0,2% plastijäätmtest.

[image: Pilt, millel on kujutatud tekst, kuvatõmmis, ring, diagramm

Tehisintellekti genereeritud sisu võib olla ebatõene.]
Joonis 1. Plastics Europe faktid 2023. a kohta

[bookmark: _Toc198037601]3.2. Eestis

Jäätmestatistika kohaselt on Eestis plastijäätmete teke langustrendis (Joonis 2). Kui aastal 2020  tekkis plastijäätmeid üle 91 tuh t/a, siis 2023. a ligikaudu 80 tuh t/a. Plastijäätmeid on aastatel 2020 – 2023 keskmiselt ladestatud 1,9 tuh t, eksporditud 15,6 tuh t ja imporditud 9,6 tuh t. Suuremad muutused on toimunud ringlussevõtu osas, kus 2020, a võeti ringlusesse 27% kogu plastijäätmete tekkest, 2021. a 26%, 2022. a 23% ja 2023. a vaid 21%. 

Joonis 2. Plastijäätmete teke ja ringlussevõtu määr aastatel 2020 – 2023 (t/a).

Plastijäätmete tekke statistika näitab vaid osa kogu plasti tarbimisest. Olmes tekib Eestis keskmisel 84% plastijäätmetest. Lisaks tuleb arvestada, et plast on vastupidav materjal ja paljud plasttooted jäävad kasutusse aastateks või isegi aastakümneteks. Pikaajalised plasttooted on kasutusel ehituses, auto- ja masinatööstuses ja elektroonikas. 
Lisaks puuduvad andmed plastijäätmete osakaalust suurjäätmetes (jäätmekood 20 03 07) ja segajäätmetes (nt ehitus- ja lammutuspraht), sest  Eestis ei ole teadaolevalt tehtud ühtegi sellealast uuringut. Samas on teada, et suurjäätmetena saab jäätmejaamades või jäätmekäitlejatele otse üle anda erinevaid plaste sisaldavaid materjale - mööbel, põrandakatte materjalid, ehituse ja remondi käigus tekkivaid materjale, madratseid, spordivahendid jms.  Nt 2022. a tekkis ligikaudu 13,7 tuh t suurjäätmeid, millest taaskasutati ligikaudu 80% ja prügilatesse ladestati 16,7%. 

Erinevalt muudest plastist valmistatud toodetest on Euroopa Liidus vaid plastpakendijäätmetele kehtestatud ringlussevõtu sihtarvud, mis on Eestis üle võetud pakendiseadusega. Selle kohaselt peab pakendiettevõtja (isik, kes majandus- või kutsetegevuse raames pakendab kaupa, veab sisse või müüb pakendatud kaupa) alates 2009. a taaskasutama 55% plastijäätmete kogumassist, kusjuures 45% ringlussevõetuna ja 22,5% uuesti plastiks töödelduna. Alates 2026. a sellist taaskasutamise liigitamist enam ei ole ja plastijäätmeid tuleb ringlusesse võtta vähemalt 50% ulatuses ning alates 2031. a 55%.
Plastpakendijäätmete teke on Eestis aasta-aastalt vähenemas (Joonis 3). Kui 2020. a tekkis plastist pakendijäätmeid 53,6 tuh t, siis 2021. a 50 tuh t ja 2022 vaid 45,6 tuh t.  Samal ajal on suurenenud plastpakendijäätmete ringlussevõtt, suurenedes 2020. a 41%-lt 2022. a 44%-le.

Joonis 3. Pakendijäätmete teke, ringlussevõtt, ringlussevõtu tase ja ringlussevõtu sihtmäärad.

Jäätmearuannete kohaselt oli 2023. a Eestis 15 ettevõtet, kes võtsid plastijäätmeid ringlusesse, st tegid taaskasutamistoimingut R3m ja R5m (Tabel 2). Tabelis on ettevõtted järjestatud suuremast väiksemani vastavalt nende poolt ringlussevõetud plastijäätmete mahtude järgi. Kõige suuremas mahus käitleb plastijäätmeid Orkos Estonia OÜ, teisel kohal on Weerec OÜ ja kolmandal JSK Ida OÜ. Eestis on kasutusel vaid mehaanilise ringlussevõtu tehnoloogia – plastijäätmetest valmistatakse graanuleid või puru.

Tabel 2. Plastijäätmete käitlejad, plastiliigid ja väljund
	[bookmark: _Hlk190079474]Ettevõtte nimi
	Plastiliigid
	Väljund

	Orkos Estonia OÜ
	LDPE kile
	Graanul edasi müümiseks.

	OÜ Weerec
	HDPE – tootmisjäägid, liigiti kogutud pakendid, olmejäätmetest välja sorditud, põllumajandusest, kalatööstusest, toiduainetööstusest, ehitusjäätmed
LDPE – tootmisjääk või puhas pakend
PP – ehitusjäätmed, vahel pakend või muu
	Graanul või survevalu edasi müümiseks.

	JSK Ida OÜ
	EPS (vahtpolüstüreen) ja EPE (vahtpolüetüleen)
	Graanul edasi müümiseks.

	Dagöplast AS
	LDPE kile ja biolagunevast materjalist tootmisjäätmed
	Graanul, mis kasutatakse enda tootmisprotsessis (põhitegevuses).

	Ecometal AS
	PP
	Graanul edasi müümiseks.

	Neular OÜ
	Kodumajapidamises tekkivad plastijäätmed
	Ehitusmaterjali tootmine.

	Lipland OÜ
	Plastitootmise jäätmeid - PE, PP torud; PE-kile; PE, PP kastid, kaubaalused
	Graanul ja puru edasi müümiseks.

	Oviro OÜ*
	Plasti tootmisel tekkiv jääde ja plastpakendid
	Graanul edasi müümiseks.

	LAB Project OÜ
	Plastpakendid
	Kasutatakse betoonist sillutuskivide ja ehitusplokkide tootmises.

	EstPal Plastik AS
	PET helbed
	Plastpakendite ja kile tootmine

	Sektoplast OÜ
	PEHD, LDPE, MDPE, ABS, PP
	Kasutatakse oma tootmisprotsessis.

	Krah Pipes OÜ
	PE ja PP
	Kasutatakse oma tootmisprotsessis (torud).

	Kadrina Plast OÜ**
	PE torude praaktoodang
	Antakse tagasi tootjale.

	Puruplast OÜ
	Erinevad plastiliigid 
	Helbed edasi müümiseks.

	Kaskaad-TS OÜ
	Plastpakendid
	PVC akende ja tarvikute tootmine.


*Oviro OÜ – Maksuvõlg ja viimase kahe aasta majandusaasta aruanded esitamata.
**Kadrina Plast OÜ – andis kirjalikult teada, et alates 2023 aasta lõpust ettevõte enam ei tegele plasti ega ka muude jäätmete käitlemisega.

Tabeli 2 toodud ettevõtete poolt võeti 2023. a ringlusesse 18,9 tuh t plastijäätmeid. Sellest 55% saadi Eesti teistelt ettevõtjatelt, 37% imporditi ja 7% kasutati oma tootmisprotsessis tekkinud materjali (Joonis 4).

Joonis 4. Plastijäätmete ringlussevõtt Eestis 2023. a (t).

[bookmark: _Toc198037602]3.2.1. Kriteeriumid ringlussevõtu sisendmaterjalile

[bookmark: _Hlk197970474]Küsitluse käigus paluti ettevõtetel muuhulgas selgitada, millised on nende poolt kehtestatud kriteeriumid sisendmaterjalile, ehk et milline peab olema plastijäätmete seisukord või omadused, et neid saaks ringlusesse võtta. Vastasid Orkos OÜ, Lipland OÜ, Weerec OÜ ja Dagöplast AS.
Üldine nõue on, et materjal peab olema puhas. Näiteks Orkos Estonia OÜ on katsetanud erinevate kiledega, nagu nt turbakiled, tomatikasvatuse kiled ja põllumajanduskiled, kuid need vajavad põhjalikku puhastamist ja pesemisseadmed ei suuda piisavalt hästi pesta. Kui muu materjali sees tuleb pesemist vajav kile, siis võtavad vastu ja pesevad läbi, kuid kvaliteet jääb ikkagi halvaks. Saadud materjal on pandud muu jäätmevoo sisse. Seetõttu ei ole ettevõte eriti huvitatud materajalist, mis vajab enne ringlussevõtu protsessi täiendavat töötlemist, sest see on lisakulu, mida on võimalik vältida., siis selle võtavad vastu ja suunavad pesemisseadmetest läbi.
Võõriste sisalduse kohta esitasid ettevõtjad järgmiseid näiteid:
· Kilejäätmed peavad olema kleebiste muude lisandite vabad.
· Ehitusjäätmetest vahtplastide segudes olevad traadid moodustavad 1-2% võõristest, mis protsessi käigus välja võetakse.
· Kui põhiplastiliik on nt HDPE, siis ei tohi see sisaldada muid plastiliike rohkem kui 5%.
· Üks ja sama plastiliik (nt HDPE, LDPE, PP) peab lisaks olema sorditud tüübi järgi, st eraldi pudelid, kanistrid, tünnid/vaadid, torud, prügikastid, kastid/restid jne. Igal tüübil on oma täiendavad materjali omadused ja saadud graanulitel on erinevad kasutusvaldkonnad.
· Kanistrid, tünnid, vaadid jne peavad olema eelnevalt täiesti tühjad. 
Materjali ja tüübi järgi sorditud materjalist toodetud graanulil on kõrgem hind ja suurem võimalus efektiivseks ringlussevõtuks, sh materjali korduvaks ringlussevõtuks. Kui erinevad materjalid ja tüübid kokku segada, siis saadud materjalil on vähe kasutusvaldkondasid. Materjal liigub kiiremini ringlustsüklist välja.

[bookmark: _Toc198037603]3.2.2. Ettevõtjate poolt välja toodud probleemid ja tulevikuplaanid

Keskkonnaagentuuri poolt saadetud küsimustele vastasid Orkos OÜ, Lipland OÜ, Weerec OÜ ja Dagöplast AS. Kadrina Plast OÜ teatas, et alates 2023. a lõpust ettevõte ei tegele enam plasti ega ka muude jäätmete käitlemisega. Ettevõtetelt saadud info põhjal on Eestis olemas võimekus ringlusse võtta ligikaudu 22 tuh t plastijäätmeid.
Küsimusele „Kui tehas ei tööta maksimaalsel võimsusel, siis miks?“ anti järgmiseid vastuseid:
· Seadmete tootja on ette näinud 1 t/tunnis, kuid tegelikult tehakse 800-900 kg/tunnis. Sõltub operaatorite vilumusest, materjali kvaliteedist ja paljudest muudest asjaoludest.
· Seadme töökoormus 70-80% ja põhjuseks majanduslik olukord.
· Seadmed töötavad täiskoormusel 24/7 või 24/5. Probleemiks on tööjõupuudus.
· Olemasolevaid võimsusi oleks võimalik vähemalt kahekordistada, kuid ei ole piisvalt sisendit ega ka väljundile turgu.
· Piiri seab elektrivõimsuse puudumine tehase piirkonnas (võrk on täis müüdud, vaba võimsust ei ole).
· Materjali (HDPE) kättesaadavusele tuleb piir ette, st Baltikumis ja Skandinaavias ei ole enam käitlemiseks sobivaid jäätmeid (tehaseid on juba nii palju), jäätmematerjalile on tekkinud konkurents. Ja kaugemalt toomisel on hind ja transpordikulu liialt kõrged.
Vaid üks ettevõte vastas, et plaan on osta suurem seade, kuid selleks peavad leidma sobiva asukoha praegusest tehasest kaugemal, sest tehase juures puudub vajalik elektrivõimsus. Uute seadmete investeeringu vajadus oleks ca 4 milj eurot, kasutatud seadme puhul 1-2 milj eurot. Ideaalis soovivad tehase võimekust seeläbi kahekordistada.
Kõige probleemsem on siiski ringlussevõtuks kvaliteetse jäätmematerjali saamine. Pesemine on üks võimalus, kuid tähendab lisakulu ja väljundmaterjalile kõrgemat hinda.
Probleemina toodi välja, et ringlussevõtuga tegelevatele ettevõtjatele on seatud ülikõrged nõuded ja ei ole mõeldud taaskasutuse soodustamisele. „Nt, kui tehas valmistab veetoru, mis ei vasta kvaliteedinõuetele õhukese seina tõttu, liigitatakse see riigi poolt plastjäätmeteks. See tähendab, et ettevõtja territooriumil on teoreetiline prügimägi, kuigi praktiliselt pole vahet, millisest torust vett juuakse.“
Lisaks seavad ettevõtete tegevusele piiranguid kõrged elektrihinnad, mis on täiendav kulu ja tõstab väljundmaterjali hinda. Vahel valitakse seetõttu ka vähem energiamahukaid käitlusviise. Nt plastgraanuli tootmise asemel tehakse plastijäätmetest puru või helbeid, sest see võtab vähem elektrit, kuid saadud materjali ei loeta ringlusse võetuks, sest tulemus ei ole toode, vaid vaheetapp töötlusprotsessis. Kõrged elektrihinnad vähendavad konkurentsivõimet ringlussevõetud materjali müügil nii Eestis kui ka teistesse riikidesse.
Tulevikuplaane selgitades toodi olulise asjaoluna välja, et riigipoolsete toetuste tingimused ei motiveeri toetust taotlema ja investeeringuid tegema. Õiglase ülemineku fond eeldab tehase rajamist Ida-Virumaale, kaugele praegusest tehase asukohast, kus vajalik taristu on juba loodud. Kuid eelis on see, et töötlemiseks vajaliku jäätmematerjali võib importida, ei pea kasutama ainult Eestis tekkinud jäätmeid. Käitluskoha asukoha suhtes oleks investeeringute toetusena sobivam variant Keskkonnainvesteeringute Keskuse poolt avatud taotlusvoor ringlussevõtu võimekuse suurendamiseks, kuid tingimuseks on, et sisendmaterjalina võib kasutada vaid Eestis tekkivaid jäätmeid. Kuid kui Eestist ei saa vajalikul hulgal sobiva kvaliteediga jäätmeid, siis vastutab toetuse saanud ettevõte, mitte need, kes korraldavad jäätmete liigiti kogumist ja sortimist. Ringlussevõtu meetmes on rida teisigi piiranguid, mis ei motiveeri toetuse taotlust esitama. Nt kui projekti maht on 3 milj eurot, siis Harjumaal tegutsev ettevõte saaks selleks toetust vaid 35%, kuid säilib nõue käidelda vaid Eestis tekkivaid jäätmeid. 
Need kaks rahastamise meedet ei ole tasakaalus ja õiglased. Rahastamismeetmed ei tohiks omavahel konkureerida. Lisaks peab olema tagatud, et ettevõtted ei satuks kogemata selliste meetme rangete tingimuste lõksu, kus äkki avastavad, et teistest sõltuvalt ei ole võimalik tingimusi täita. 
Loodetakse, et jäätmereform õnnestub ning seeläbi kasvab liigiti kogutud ja puhtama plastijäätmete voo kättesaadavus Eesti plastijäätmete käitlejatele.


3. [bookmark: _Toc198037604]Plastijäätmete eksport

Alates 1. jaanuarist 2021. a kehtivad plastijäätmete vedudele uued EL-i eeskirjad, mis on sätestatud jäätmesaadetiste määruses nr 2024/1157[footnoteRef:4]. Uute reeglite järgi tohib sortimata plastijäätmeid vedada EL-st üksnes Euroopa Liidu ning Majanduskoostöö ja Arengu Organisatsiooni (OECD) liikmesriikidesse. Nendesse riikidesse, mis ei kuulu OECD hulka, on lubatud vedada vaid liigiti kogutud puhast, kergesti ringlusse võetavat plasti. Eksport OECD-sse mittekuuluvatesse riikidesse on lubatud ainult eritingimustel, importiv riik peab teavitama Euroopa Komisjoni reeglitest, mida kohaldatakse vastava impordi suhtes. Alates 21. novembrist 2026. a hakkab kehtima täielik ekspordi keeld. [4:  Euroopa Parlamendi ja nõukogu määrus (EL) 2024/1157, 11. aprill 2024, jäätmesaadetiste kohta, millega muudetakse määrusi (EL) nr 1257/2013 ja (EL) 2020/1056 ning tunnistatakse kehtetuks määrus (EÜ) nr 1013/2006 (EMPga seotud tekst) https://eur-lex.europa.eu/eli/reg/2024/1157/oj/eng] 

Eestis on plastijäätmete eksport alates 2020. a olnud keskmiselt 16 tuh t/a (Joonis 5). Vaid aastal 2019 ületas eksport 18 tuh piiri, sellele eelnevatel aastatel püsis eksport 14 tuh tonni ringis.

Joonis 5. Plastijäätmete kogueksport ja eksport mitte OECD riikidesse aastatel 2016-2023 (t)

[bookmark: _Toc198037605]4.1. Eksport mitte OECD riikidesse
Plastijäätmete eksport mitte OECD riikidesse on püsivalt olnud madal. 1. jaanuarist 2021. a kehtima hakanud uued reeglid plastijäätmete riikidevahelistele vedudele[footnoteRef:5] vähendas eksporti veelgi (Joonis 5).  [5:  Euroopa Komisjoni koduleht: https://environment.ec.europa.eu/topics/waste-and-recycling/waste-shipments/plastic-waste-shipments_en] 

2023. a viidi 131 t plastijäätmeid ringlussevõtuks (R3m) Malaisiasse. 2021. a aruandlus näitab, et 185 t viidi plastpakendijäätmeid ka Venemaale ja Vietnami. Varasematel aastatel eksporditi lisaks ka Hiina, Hongkongi, Ukrainasse, Valgevenesse ja Taiwani.

[bookmark: _Toc198037606]4.2. Eksport ringlussevõtuks OECD riikidesse
Jäätmearuannetes esitatud andmete kohaselt (Joonis 6) viidi 2023. a Eestis tekkinud plastijäätmeid ringlussevõtuks 11 riiki, kokku 13 162 t, millest pool ehk 51% viidi Lätti (6 690 t), 29% Leetu (3 823 t), 8% Hollandisse (1 043 t), ligikaudu 6% Rumeeniasse (774 t) ja teistesse riikidesse juba palju väiksemas mahus.

Joonis 6. Eestis tekkinud plastijäätmete eksport ringlussevõtuks 2023. a riikide lõikes (t).
Eksporditud plastijäätmete liikidest (Joonis 7) oli 2023. a esikohal plastist pakendijäätmed, moodustades ligikaudu 93% kogu massist, millest 51% liikus ringlussevõtuks Lätti ja 31% Leetu.

Joonis 7. Eestis tekkinud plastijäätmete eksport ringlussevõtuks 2023. a jäätmeliikide lõikes (t).

Suuremad mahud plastpakendijäätmeid on viidud Läti ja Leedu tehastesse. Keskmiselt 1300 - 1600 t/a tehase kohta. Tabelis 3 on toodud tehaste nimed, vastu võetavad plastiliigid ja tehaste väljundmaterjalid. 
Tabel 3. Plastijäätmeid töötlevad Läti ja Leedu tehased
	Ettevõtte nimi
	Plastiliigid
	Väljund

	SIA Galangal
	Erinevad plastiliigid
	Graanulid, helbed ja kilekotid.

	SIA Nordic Plast
	PE ja PP
	LDPE ja PP graanulid

	AS Iterum (endine AS PET Baltija)
	PET, HDPE, PP
	RPET graanulid ja helbed, HDPE tükid, PP aglomeraat

	Somlita UAB
	PE
	LDPE graanulid, LDPE ja LLDPE kiled

	Polivekstris UAB
	PET, PP
	Toodavad pakendamiseks kasutatavaid PET, PP ja nendes segust rihmasid; PET ja PP nööre; PA kaablivitsasid; PP kartongplastplaate; polüamiid (PA6 ja PA66) graanuleid; PP, PET ja PC graanuleid



2023. a eraldati muudest pakendijäätmetest ligikaudu 100 t komposiitpakendi jäätmeid. 90% materjalist eksporditi Poolas asuvasse ümbertöötlustehasesse, mis toodab erinevaid kuivatuspabereid.

[bookmark: _Toc198037607]4.3. Eksport muudeks taaskasutamis- ja kõrvaldamistoiminguteks
Ülejäänud eksporditud plastijäätmete osas on aruannetes märgitud väga palju erinevaid toimingukoode[footnoteRef:6]  (Joonis 8).  [6:  Vabariigi Valitsuse 8.12.2011. a määrus nr 148 „Jäätmete taaskasutamis- ja kõrvaldamistoimingute nimistud“ https://www.riigiteataja.ee/akt/108062021008] 


Joonis 8. Plastijäätmete eksport 2023. a, v.a ringlussevõtu toimingud R3m ja R5m (t).

Kõige enam, 1,4 tuh t viidi plastijäätmeid sortimiseks (R12s) Lätti, millest 93,7% olid pakendjäätmed. Ka Leetu viidi sortimiseks (R12s) plastijäätmeid 439 t, millest ligikaudu 76% olid pakendijäätmed.
Selgusetuks jääb ettevõtete vajadus viia plastijäätmeid põletamiseks (R1) Leetu, Lätti ja Poolasse. Niisamuti plastijäätmete ümberpakkimiseks (R12y) saatmine Jaapanisse ja Soome. Mõne toimingukoodi kasutamist jäätmearuandel võib pidada ka ekslikuks, nt R3c Läti Grindplast SIA, sest see tähistab keemilist ringlussevõttu, mida nimetatud tehases ei tehta. 



4. [bookmark: _Toc198037608]Plastijäätmete sortimine

Enamasti viiakse läbi lihtsustatud sortimist, kus pakendijäätmed suunatakse trumlisse, eraldatakse klaasijäätmed, magnetliinil metall ja käsitsi paber ja papp. 
Näiteks Tallinna Jäätmete Taaskasutuskeskus AS-l plastijäätmete eraldamiseks vastavat sortimisliini ei ole. Prügilasse tulevatest olmejäätmetest ja segapakendikoormatest võetavad töötajad käsitsi välja mahult suuremad pehmeplasti ehk kile materjali ja kõvaplasti, nt ämbrid ja turgudelt tulevad kaubakastid. Töötajatel on väga keeruline eristada erinevaid plastiliike. Plasti realiseerimisega on raskusi ja vahel on tulnud ka ümber sortida. Tallinna Jäätmete Taaskasutuskeskus AS-l õnnestus ringlusesse suunata 2024. aastal plastpakendid, segaplasti, kilet ja HDPE plastkanistreid. 
AS Green Marine avas 2024. a uue ehitus- ja lammutusjäätmete käitlustehase, mis eraldab ehitus- ja lammutusjäätmetest penoplasti, HDPE, PP plasttorud, kilepakendid ja PVC materjali. Pakendijäätmete sortimist on testinud oma tarbeks, teistele ettevõttetele teenust pakkunud pole.

[bookmark: _Toc198037609]5.1. Infrapuna kiirega sortimisliinid
Infrapuna kiire abil saab plastpakendijäätmeid nende materjaliliikide järgi Eestis sortida hetkel vaid RagnSells´i Suur-Sõjamäel asuvas sorteerimiskeskuses ja Paikre prügilas Pärnumaal. Kuid ka nendel liinidel on abiks ka liinil töötavad inimesed, kes aitavad materjale veel täiendavalt eraldada.
RagnSells sordib liigiti kogutud pakendijäätmeid, mis on koostöös pakendi taaskasutusorganisatsioonidega kogutud kokku Eesti erinevatest piirkondadest. Paikres sorditakse Pärnumaa piirkonnas kogutud segaolmejäätmeid ja segapakendijäätmeid. Täpseid sortimismahte ei soovinud ettevõtted avaldada, viidates ärisaladusele. Kuid mõlemad ettevõtted kinnitasid, et plastijäätmete liigiti sortimise võimsust on tehastel enamaks, puudub materjal, mida sortida. Ehk, et liigiti kogutud plastijäätmete mahud on liialt väiksed. 
Ragn-Sells AS-l Tallinna sorteerimiskeskuse pakendite sortimisliin valmis 2022. a ja selle maksumuseks oli 1,7 miljonit eurot[footnoteRef:7] ja ehitajaks Eesti ettevõte Azortum OÜ. Ettevõte pakub jäätmekäitluse ettevõtetele ja võtmed-kätte lahendusi jäätmete sortimiseks[footnoteRef:8]. [7:  RagnSells AS koduleht: https://ragnsells.ee/kuukiri/ragn-sells-avas-baltikumi-moodsaima-pakendite-sorteerimisliini/]  [8:  Azortum AS koduleht: https://www.azortum.com/et/blog/jaatmete-sorteerimislahendused/] 

Sortimisliinil on infrapunaeraldi, mis suudab eraldada 4 enamlevinud plastiliiki – PP (jogurtitopsid, lihatoodete pakendid), HDPE (kodukeemia ja pesuvahendite pudelid), PET (vee- ja karastusjoogipudelid ja ka toidukarbid) ja Tetra Pak materjali (mahla- ja piimapakid). PET plasti on võimalik sortida lisaks veel läbipaistvuse, värvi ja kasutusala järgi ning eristada on võimalik LDPE materjali. Erinevate plastiliikide eraldi sortimine sõltub majanduslikust otstarbekusest, väljasorditud materjali realiseerimisvõimalustest. Väljasorditud materjal müüakse edasi nii Eestiks kui ka mujal tegutsevatele plastgraanulite või helveste tootjatele. 
Sortimisliini töövõimsus võimaldaks sortida kolmandiku võrra suuremaid koguseid, kui vaid oleks sobivat materjali. Seetõttu oodatakse Kliimaministeeriumi poolt algatatud jäätmereformi läbiviimist ja edukat rakendamist, mis eelduslikult suurendab liigiti kogutud pakendijäätmete mahtu. Suuremad liigiti kogutud pakendijäätmete kogused annavad ettevõttele ka motivatsiooni ning kindluse teha investeeringuid sarnasete täiendavate sortimisliinide rajamiseks.
Lisaks on probleemiks pakendite disain, mis teeb keeruliseks nende efektiivse sortimise. Nt koosnevad väiksed jogurtitopsid vahel kolmest erinevast materjalist – plast, papp ja alumiinium. Infrapunakiir suudab eristada kõiki kolme materjaliliiki ja seetõttu võib jogurtitops jõuda ühesse nendest materjalidest. St, et topis küljest eraldamata alumiiniumkaane tõttu võib jogurtitops jõuda alumiinimummaterjali hulka, või halvemal juhul liigitub segamaterjali hulka, mis suunatakse põletusse. Ka musta värvi pakendid ei ole infrapunase kiirega tehnoloogiaga sortimiseks sobilikud.
Paikre sortimisliinil sorditakse välja PET, PE, kile, tetramaterjal, metallpakend, paber ja papp. Edasiseks töötlemiseks sobiv väljasorditud materjal saadetakse enamasti ümbertöötlemiseks Leedu ja Poola tehastesse. Ringlussevõtuks sobimatu materjal töödeldakse prügikütuseks või ladestatakse. 
Sortimisliini töövõimsusest on hetkel kasutusel pool. Sobiva jäätmematerjali olemasolul on koheselt võimalik suurendada sortimisliini töömahtu.



5. [bookmark: _Toc198037610]Plastijäätmete ringlussevõtu tehnoloogiad

Saksamaa erakapitalil põhinev ökoloogia ja innovatsiooni teadusasutus Nova-Institute[footnoteRef:9] on 2022. a koostanud uuringu: „Plastijäätmete ringlussevõtu kõrgtehnoloogiliste tehnoloogiate kaardistamine. Pakkujad, tehnoloogiad ja partnerlused“. Töö lühiversiooni on võimalik alla laadida ja lugeda tasuta[footnoteRef:10]. Täisversiooni[footnoteRef:11] lugemiseks tuleb tasuda 2 500 – 10 000 eurot (joonis 9). See sisaldab põhjalikku ülevaadet kõikide ettevõtete kohta, kes tegelesid 2022. a plastijäätmete ringlussevõtuga ning nende poolt kasutatava tehnoloogia kohta. Detailselt on esitatud üle 100 tehnoloogia ja nende staatuse, kus on loetletud ka ettevõtted, nende strateegiad ning investeerimis- ja koostööpartnerid. [9:  www.nova-institute.eu]  [10:  https://renewable-carbon.eu/publications/product/mapping-of-advanced-recycling-providers-technologies-and-partnerships-short-version/ Lars Krause, Michael Carus, Achim Raschka ja Nico Plum (kõik nova-instituudid)]  [11:  https://renewable-carbon.eu/publications/product/mapping-of-advanced-recycling-providers-technologies-and-partnerships/] 

Nimetatud uuringu käigus tuvastati 103 täiustatud ringlussevõtu tehnoloogiat, mis on täna turul saadaval või varsti saadaval. Enamik tuvastatud tehnoloogiaid asub Euroopas, sealhulgas eelkõige Hollandis ja Saksamaal, millele järgnevad Põhja-Ameerika, Aasia ja Austraalia. 
Joonisel 9 on uuringus esitatud ülevaade plastijäätmete ringlussevõtu tehnoloogiatest. Sõltuvalt tehnoloogiast on võimalik saada erinevaid tooteid, mida saab plasti väärtusahela erinevatel kohtadel uuesti tsüklisse viia. On võimalik saavutada erinevaid võimsusi, kusjuures suurimad võimsused saavutatakse praegu ainult termokeemiliste meetoditega, kasutades gaasistamist või pürolüüsi.
[image: Pilt, millel on kujutatud tekst, diagramm, järjekord, kuvatõmmis

Kirjeldus on genereeritud automaatselt]
Joonis 9. Nova-Institute uuringust „Plastijäätmete ringlussevõtu kõrgtehnoloogiliste tehnoloogiate kaardistamine. Pakkujad, teh-noloogiad ja partnerlused“ (2022)
Plastijäätmete ringlussevõtu tehnoloogiate kirjeldused:
Mehhaaniline ringlussevõtt		Plastid
Mehaaniline ringlussevõtt tähendab plastijäätmete töötlemist sekundaarseks toormeks või toodeteks ilma materjali keemilist struktuuri muutmata.[footnoteRef:12] [12:  https://plasticseurope.org/sustainability/circularity/recycling/recycling-technologies/] 

Ekstrusioon, füüsilis-keemiline ringlussevõtt		Plastid/komposiit
Plastid (PVC, PE, PS ja PP) sulatatakse ja ekstruuderi abil valmistatakse erinevaid tooteid.[footnoteRef:13] [13:  https://plasticextrusiontech.net/exploring-the-plastic-extrusion-process-from-raw-materials-to-finished-products/] 

Lahustamine, füüsikaline ringlussevõtt		Polümeerid
Lahustamine on lahustipõhine tehnoloogia, mis põhineb füüsikalistel protsessidel. Segaplastijäätmetest saadud polümeere saab lahustada vastavas lahustis, samal ajal kui polümeeri keemiline struktuur jääb puutumatuks. Muud plastkomponendid (nt lisandid, pigmendid, täiteained, eesmärgita polümeerid) ei lahustu ja neid saab lahustunud polümeerist puhastada. Pärast puhastamist lisatakse antilahusti, mis käivitab polümeeri sadestumise. Pärast protsessi on polümeeri võimalik saada otse, erinevalt solvolüüsist ei ole polümerisatsioonietapp vajalik. Praegu on võimalik saavutada maksimaalne võimsus 8 000 tonni aastas. Enamik kaheksast tuvastatud lahustustehnoloogia pakkujast asub Euroopas, millele järgnevad Aasia ja Põhja-Ameerika. Uuringu tasuta versioonis on ettevõttena nimetatud vaid Shuye Environmental Technology (Shantou, Hiina).
Ensümolüüs, biokeemiline ringlussevõtt		Monomeerid
Ensümolüüs kujutab endast biokeemilistel protsessidel põhinevat tehnoloogiat, mille käigus kasutatakse polümeeri depolümeriseerimiseks erinevaid biokatalüsaatoreid. Kuna tehnoloogia on varajases arendusjärgus, on see saadaval ainult laboritasandil. Tuvastati ainult üks ensümolüüsitehnoloogia pakkuja, mis on Euroopas asuv väikeettevõte. Nime ei ole uuringu tasuta versioonis nimetatud.
Solvolüüs, keemiline ringlussevõtt		Monomeerid
[bookmark: _Hlk193808736][bookmark: _Hlk195195015]Lahustipõhine solvolüüs on depolümerisatsioonil põhinev keemiline protsess, mida saab teostada erinevate lahustitega. Protsess lagundab polümeerid (peamiselt PET) nende algosadeks (nt monomeerid, dimeerid, oligomeerid). Pärast lagundamist tuleb puhastada muudest plastkomponentidest (nt lisandid, pigmendid, täiteained, mittesihtpolümeerid). Pärast puhastamist uute polümeeride sünteesimiseks polümeriseerida. Erinevalt pürolüüsist on turul vähem solvolüüsitehnoloogia pakkujaid, kes pakuvad ka väiksemat võimsust, kuni 10 800 tonni aastas. 22 tuvastatud solvolüüsitehnoloogia pakkujast asub enamik Euroopas, millele järgnevad Põhja-Ameerika ja Aasia. Uuringu tasuta versioonis on nimetatud vaid suurettevõtted. 
Käesoleva töö lisas 1 on Chat GBT abil koostatud ülevaade loetletud ettevõtete fookusest plastide ringlussevõtul.
Depolümerisatsioon, termokeemiline ringlussevõtt		Monomeerid
Depolümerisatsiooni liigitatakse monomeeride ringluseks, kuna sisendkasutatav plastijäätmematerjal muundatakse selle koostisse kuuluvateks monomeerideks, samas kui pürolüüs ja gaasistamine liigitatakse molekulaarseteks tsükliteks, kuna sisendkasutatavad plastijäätmed muudetakse väiksemateks molekulideks või molekulide rühmaks (nt süsinikmonooksiid, süsinikdioksiid, vesinik, metaan) enne edasist ümbertöötlemist plastmassiks.[footnoteRef:14] [14:  Collias, D. I., James, M. I., & Layman, J. M. (2021). Introduction Circular Economy of Polymers and Recycling
Technologies [Chapter]. In Circular Economy of Polymers: Topics in Recycling Technologies, Part 1 -
Introduction Circular Economy of Polymers and Recycling Technologies (pp. 1 21). American Chemical
Society.] 

Pürolüüs, termokeemiline ringlussevõtt		Nafta
Pürolüüsi puhul on saadaval termokeemiline ringlussevõtuprotsess, mis muundab või depolümeriseerib segaplastijäätmed (peamiselt polüolefiinid) ja biomassi vedelikeks, tahketeks aineteks ja gaasideks kuumuse ja hapniku puudumise juuresolekul. Saadud toodeteks võivad olla näiteks erinevad vedelike fraktsioonid, sealhulgas õlid, diislikütus, raskbensiin ja monomeerid, aga ka sünteesgaasid, süsi ja vahad. Nendest taastuvatest lähteainetest saab toota uusi polümeere. Enamik 62 tuvastatud tehnoloogiapakkujast asub Euroopas, millele järgnevad Põhja-Ameerika, Aasia ja Austraalia. Uuringu tasuta versioonis on nimetatud vaid suurettevõtted. 
Käesoleva töö lisas 2 on Chat GBT abil koostatud ülevaade loetletud ettevõtete fookusest plastide ringlussevõtul.
Gaasistamine, termokeemiline ringlussevõtt		Süngaas
Gaasistamine on veel üks termokeemiline protsess, mis on võimeline muutma segaplastijäätmed ja biomassi soojuse ja hapniku juuresolekul sünteesgaasiks ja CO2-ks. Praegu saavutatakse suurim võimsus kuni 100 000 tonni aastas. Enamik kümnest tuvastatud gaasistamistehnoloogia pakkujast asub Põhja-Ameerikas, millele järgneb Euroopa. Enamik pakkujaid on peamiselt väikesed ja keskmise suurusega ettevõtted. Uuringu tasuta versioonis on nimetatud vaid Eastman (https://www.eastman.com/en).
Põletamine, CO2 kasutamine (CCU)		[image: ]	CO2
[bookmark: _Hlk193809961][bookmark: _Hlk193809948]Süsinikdioksiidi kogumine ja kasutamine (CCU) on mitmekesine tehnoloogiate kogum, mis võimaldab süsinikku koguda ja kasutada lähteainena selliste toodete valmistamiseks nagu kütused, kemikaalid ja ehitusmaterjalid, mida tänapäeval saadakse valdavalt fossiilsetest ressurssidest. Sellised tehnoloogiad on eri arendusjärgus ja mõned neist on juba müügil.[footnoteRef:15] Nt Fortum Recycling & Waste on algatanud projekti Carbon2x. 2023. aastal ehitas Fortum Riihimäele Soomes kaks laborikonteinerit erinevate tehnoloogiate testimiseks (Joonis 10). Oktoobris 2024. a teatas ettevõte 9,8 miljoni euro suurusest investeeringust, et alustada süsihappegaasil põhinevate plastide tehnoloogia ja nende toodete tootmise piloteerimisega. Pilootfaas peaks algama 2025. aasta alguses. [footnoteRef:16] [15:  https://co2value.eu/what-is-ccu/]  [16:  https://www.kemianteollisuus.fi/en/fortum-recycling-waste-carbon-2x-takes-recycling-to-the-next-level/] 

[image: Pilt, millel on kujutatud õues, puu, Jäätmekonteiner, anum

Tehisintellekti genereeritud sisu võib olla ebatõene.]
Joonis 10. Fortum Recycling & Waste laborkonteiner Soomes, Riihimäel (2023)
[bookmark: _Toc198037611]5.1. Näiteid investeeringute suurustest 
Ringlussevõtu tehnoloogiatest on kõige soodsama hinnaga mehaaniline ringlussevõtt, sest see on energiasäästlik ja madalamate kuludega kui keemilised meetodid, peegeldades mehaanilise protsessi lihtsust. Kuid see ei sobi kõigile plastidele (nt segunenud või määrdunud plastile). Lähtematerjal peab olema puhas ja ühtlane plastijäätme voog (nt üheliigilised pakendid: PET-pudelid, kile, PP- või PE-pakendid), mis on sorteerimistehases juba eraldatud. Tulemuseks on plastgraanulid uue toormena. 
Mehaanilise ringlussevõtu tehaste maksumus sõltub suuresti võimsusest ja tehnoloogiast. Eestile sobivate tehaste maksumuste näiteid saab tuua viimastel aastatel Lätis ja Leedus valminud tehaste põhjal.
Lätis avati 2023. a CleanR Group[footnoteRef:17] plastiringlusse tehas. Võimsus kuni 12 000 t/a (kuni 1 000 t plastigraanuleid ja -helbeid kuus). Spetsialiseerub LDPE, HDPE ja PP pakendijäätmete pesule ja granuleerimisele (töötleb nt toidu- ja põllumajanduspakkematerjali, kilet, kanistreid jms). Investeeringu suurus oli 5,4 mln eurot, millest 1,26 mln eurot kaeti EL ühtekuuluvusfondist (35% toetus) ja ~65% ettevõtte omavahenditest. Tehnoloogia hõlmab viiekordset pesu ja ekstrusiooni, et tagada väga puhas väljundmaterjal (graanulid/helbed) kõrge kvaliteediga uute toodete valmistamiseks. [17:  cleanrgrupa.lv] 

Nordic Plast[footnoteRef:18] LDPE ja PP plastpakendite ümbertöötlemise tehase aastavõimsus on kuni 12 000 t ringlussevõetavat plastikut. 2023. a tehtud 2,8 mln euro suurune investeering võimaldas käivitada uue automaatse sorteerimis- ja ringlussevõtuliini, mis tõstis tootmismahtu 30%. 2024. a investeeriti täiendavalt 1,7 mln eurot võimsuse edasiseks laiendamiseks. (Rahastus on ettevõttesisene/erainvesteering; EU toetust antud juhul ei mainitud.) [18:  https://www.nordicplast.lv/] 

Leedu tehas UAB Virginijus ir Ko[footnoteRef:19] keskendub põllumajandusplastide (nt “big-bag” suured plastkotid, kile, võrgud) ümbertöötlemisele, kuni 8 000 t/a. Väljundiks on polüpropüleeni (PP) ning suure ja väikese tihedusega polüetüleeni (HDPE/LDPE) graanulid. Projekti koguinvesteering oli 6 mln eurot, millest 1,3 mln eurot saadi Euroopa Liidu struktuurifondidest seadmete soetamiseks, ülejäänu finantseeris ettevõte ise.  [19:  https://virginijusirko.lt/] 

GreenTech Baltic[footnoteRef:20] PET materjali mehhaanilise ringlussevõtu tehas alustas tööd 2020. a. Tehase võimsus on kuni 1 000 t toodangut kuus (üle 12 000 t/a). Investeeringu suuruseks oli algetapis 9 mln eurot, hiljem suurendati investeeringut 10 mln euroni. Rahastus on erakapital (Green Group) ja tehas asub kohaliku pandisüsteemi operaatori (USAD) keskuse kõrval, mis tagab stabiilse PET-pudelite voo.  [20:  https://greentech-baltic.lt/en/] 

Pürolüüsi eesmärk on muuta segaplast või muidu ringlusse kõlbmatu plast (nt saastunud või segatud plastid) uuesti tooraineks. Protsessi käigus tekib pürolüüsõli (vedel süsivesiniksegu), gaasilisi kütuseid ja mõnikord tahket jääki (räbu või söestunud jääk). Saadud pürolüüsõli saab rafineerimistehases edasi töödelda uue plasti sünteesiks või kasutada kütusena, sulgedes nii plastiringi. Pürolüüsiseadmed on tehnoloogiliselt keerukad: need hõlmavad reaktoreid, kondensaatoreid õli eraldamiseks ning gaasipuhastussüsteeme (tõrva, dioksiinide jm eemaldamiseks). Tööstuslikud pürolüüsitehased Euroopas on alles tekkimas.
Näiteks tööstuslik plastipürolüüsi tehas Indaver “Plastics2Chemicals”[footnoteRef:21] avati Belgias 2024. a, mis suudab ringlussevõtta 26 000 tonni plastijäätmeid aastas (esmalt polüstüreeni ja segaplastist pakendijäätmeid). Projekti esimesse etappi investeeriti u 100 miljonit eurot ning see hõlmab täiesti uut tehast koos reaktorite ja puhastusseadmetega. Lisaks rajati eraldi eeltöötlusliin (investeering ~30 miljonit eurot), kus sorteeritud pakendijäätmetest eraldatakse pürolüüsiks sobiv fraktsioon. [21:  https://indaver.com/services/plastics2chemicals] 


[bookmark: _Toc198037612]5.2. Ringlussevõtu võimaluste arendamine Eestis 

Keskmiselt 80% Eestis tekkivatest plastijäätmetest moodustavad pakendid. Peatükis 3.2.2 kirjeldavad Eesti plastijäätmete ringlussevõtuga tegelevad ettevõtted mitmeid takistusi, millest keskne probleem on plastijäätmete madal kvaliteet. Kvaliteedi all mõistetakse nii materjalide puhtust kui ka sorteeritust liikide ja tüüpide kaupa. Tulemuseks on olukord, kus ringlussevõtutehased impordivad ligikaudu 37% oma toorainest, samal ajal kui erinevad plastijäätmed eksporditakse Eestist ringlussevõtuks, eelkõige Lätti ja Leetu.
Kuigi Eestis on olemas tehniline võimekus enamikke plastiliike mehaaniliselt ringlusse võtta (graanuli või helveste tootmise kaudu), takistab täismahus tootmist sobiva sisendmaterjali nappus. Eesti liigiti kogutud ja sorditud plastijäätmete kvaliteet on liiga madal, et saavutada kõrge materjalikasutusmäär. Tehased on valmis oma tootmisvõimsust kasvatama, kuid eeldus selleks on stabiilsete ja kvaliteetsete jäätmevoogude olemasolu. Oodatakse jäätmereformi edukat elluviimist, mis peaks parandama liigiti kogumise süsteemi ja suurendama sobiva sisendmaterjali kättesaadavust.
Samas on Euroopa Komisjon andnud selge suunise, et tulevikus peaks mehaaniline ja keemiline ringlussevõtt üksteist täiendama. Eelmises peatükis kirjeldatud tehnoloogiad (nt solvolüüs, lahustamine, pürolüüs) annavad võimaluse töödelda ka neid plastivooge, mis ei sobi mehaanilisse ringlussevõttu.
Keemilise ringlussevõtu arendamine Eestis on strateegiline küsimus, mis eeldab väga selget arusaama sihitud sisendmaterjalidest ja väljundtoodete kasutusvõimalustest. Viru Keemia Grupp AS (VKG) kavandab rajada Kohtla-Järvele plastijäätmete pürolüüsitehase, kus kavandatakse võtta vastu 30 000 t sortimata plastijäätmeid aastas. Toota 17 000 tonni granuleeritud plastmaterjali ja 13 000 t pürolüüsiõli. Investeeringu suurus on hinnanguliselt 130 miljonit eurot ning riik on valmis seda toetama 5 miljoni euro ulatuses. Tehase valmimist plaanitakse 2026. aasta kevadeks.
Võrdluseks võib tuua Soome ettevõtte Neste, kellel on sarnane keemilise ringlussevõtu kontseptsioon, kuid erinevalt VKG-st viib Neste läbi ka pürolüüsiõli puhastamise ning integreerib saadud toorme oma keemiatööstuse tootmistsüklisse. Eestis puhastamisvõimekus puudub ja ei planeerita, mistõttu VKG-l tuleb õli puhastamata kujul edasi müüa.
Lähiriigid, nagu Läti ja Leedu, on viimastel aastatel oluliselt suurendanud oma mehaanilise ringlussevõtu võimekust, investeerides kaasaegsetesse tehastesse, mis suudavad töödelda erinevaid plastiliike suurtes kogustes. See tähendab, et Eestis tekkiva plastijäätme ekspordikonkurents kasvab ning samaaegselt väheneb võimalus vajalikku sisendit impordina juurde hankida.
Tulevikku vaatavalt tuleb hinnata mitte ainult tehnoloogia potentsiaali, vaid ka investeeringute tasuvust. Eelnevatest näidetest nähtub, et suuremahulise pürolüüsitehase rajamise investeering on üle 100 mln euro), samas kui mehaanilise ringlussevõtu tehase rajamine jääb 5 mln euro juurde, sõltuvalt töötlusetappidest ja automatiseerituse tasemest, kasutatud tehnoloogia on võimalik soetada veelgi soodsamalt.
Lisaks mõjutab Eesti plastijäätmete ringlussevõtu arendamist tugevalt turuloogika: ringlussevõtjad valivad sisendi eelkõige hinna ja kvaliteedi alusel. Sageli on odavam sisendmaterjal importida kui osta see Eestist, kus liigiti kogutud jäätmete maht on väike, sortimise ja pesemise tase on ebapiisav. Samas ei ole madalama hinnaga sisend alati ettevõtte jaoks halvem valik – kui väljundtootele pole vaja kõrge kvaliteediga sisendit, valitaksegi odavam lahendus. 
Kokkuvõttes on Eesti ringlussevõtu arendamise võtmetegurid järgmised:
· parandada liigiti kogumise kvaliteeti ja ulatust;
· luua stabiilsed plastijäätmevood kodumaistele töötlejatele;
· rakendada tasakaalustatud ja piirkondlikult paindlikke toetusskeeme;
· eelistada mehaanilise ringluse suurendamist, mille keskkonna- ja majanduslik jalajälg on väiksem;
· toetada keemilise ringluse arendamist vaid siis, kui sisendvoog, tehnoloogia küpsus ja väljundmaterjali turg on piisavalt kindlad.


[bookmark: _Toc198037613]Kokkuvõte

Plastijäätmete kogumise ja ringlussevõtu tase on Eestis ja kogu Euroopas endiselt madal. Peamisteks takistusteks on vähene liigiti kogumine, plastide keerukas koostis, ebapiisavad töötlemisvõimsused jms. 
Eestis tegutseb 15 ettevõtet, kes võtavad plastijäätmeid ringlusesse, kasutades mehaanilist ringlussevõttu. 2023. aastal võeti ringlusse 18,9 tuhat tonni plastijäätmeid, kuid olemasolev võimekus võimaldaks töödelda vähemalt 22 tuhat tonni. Takistusteks on eelkõige kvaliteetse sisendmaterjali puudus, tööjõu- ja elektrivõimsuse piirangud, madal nõudlus väljundmaterjali järele ning riikliku toetussüsteemi ebaefektiivsus.
Plastijäätmete sortimine on Eestis tehniliselt võimalik, kuid kogutud materjali maht on liiga väike, et liine täisvõimsusel tööle panna. Eriti napib puhast, liigiti kogutud plastijäätmete voogu, mis on kvaliteetse ringluse eelduseks. Kuigi Eestis kasutatakse tänapäevaseid infrapuna-tehnoloogial põhinevaid sortimisliine, takistab segapakendite ja mitmest materjalist koosnevate toodete keeruline koostis nende efektiivset töötlemist.
Plastijäätmete eksport on stabiilselt kõrge, eriti Lätti ja Leetu, kus asuvad kaasaegsed ringlussevõtutööstused. Eesti ettevõtted impordivad samal ajal plastijäätmeid mujalt, kuna kodumaine sisendmaterjal ei ole piisavalt kvaliteetne või saadaval. See näitab vajadust süsteemsema liigiti kogumise ja paremate sorteerimismeetmete järele.
Analüüs toob esile, et Eestis tuleks senisest enam keskenduda mehaanilise ringlussevõtu võimekuse toetamisele, samal ajal kui keemilise ringluse arendamisel tuleks arvesse võtta nii tehnoloogia küpsust kui ka sisendvoogude ja investeeringute kättesaadavust. Kuigi Viru Keemia Grupp plaanib pürolüüsitehase rajamist, rõhutatakse analüüsis, et mehaaniline ringlus on nii keskkonna- kui ka majanduslikult otstarbekam.
Tulevikus on oluline reformida jäätmehaldus, suurendada kvaliteetse plastijäätmevoo kättesaadavust ning kujundada riiklikud toetusmeetmed tasakaalustatuks ja realistlikuks. Vastasel juhul ei ole võimalik täita 2025. ja 2030. aasta ELi sihtarve ning vähendada Eesti osamakset EL plastimaksul.

[bookmark: _Toc198037614]Kasutatud kirjandus

1. Euroopa Komisjon. (2020). Council Regulation (EU) 2020/2174 – Euroopa plastimaksu kehtestamine alates 01.01.2021. https://eur-lex.europa.eu
2. Plastics Europe. (2023). Plastics – the Facts 2023. Euroopa plastitööstuse aastaraport.
https://plasticseurope.org
3. Keskkonnaagentuur. (2023–2024). Keskkonnaotsuste infosüsteemi KOTKAS andmed. Kogutud plastijäätmete käitlusaruanded ja statistika.
4. Keskkonnaministeerium / Kliimaministeerium. (2022). Riigi jäätmekava 2022–2028 ja rakenduskava. https://kliimaministeerium.ee
5. Nova-Institute. (2022). Mapping of advanced technologies for plastic recycling: providers, technologies, and partnerships. https://www.bio-based.eu
6. Ragn-Sells AS. (2022). Tallinna sortimisliini investeeringu kirjeldus ja pressiteade.
https://www.ragnsells.ee
7. Fortum Recycling & Waste. (2023). Carbon2x projekt ja laborikonteiner Soomes.
https://www.fortum.com
8. Viru Keemia Grupp AS. (2023). Plastijäätmete pürolüüsitehase arendusplaanid.
https://www.vkg.ee
9. Euroopa Parlamendi ja nõukogu määrus (EL) 2024/1157. Jäätmesaadetiste määrus plastijäätmete ekspordi kohta. https://eur-lex.europa.eu
10. Statistikaamet. (2020–2023). Eesti plastijäätmete tekkimise ja käitluse ametlik statistika.
https://www.stat.ee
11. OECD. (2021). International rules on plastic waste shipments and export restrictions.
https://www.oecd.org



[bookmark: _Toc198037615]Lisa 1. Solvolüüsiga tegelevad suurettevõtted

· Aquafil (Arco, Trentino, Itaalia) https://www.aquafil.com
Nende kuulsaim projekt on ECONYL®, mis võimaldab vanadest kalavõrkudest, vaipadest ja muust jäätmenailonist valmistada täielikult taastatud nailonit. Protsess toimub keemilise depolümerisatsiooni kaudu, mille käigus materjal muundatakse tagasi monomeeriks (kaprolaktaam), millest saab toota uue kvaliteediga kiude rõiva- ja vaibatööstusele.
· Eastman Chemical Company (Kingsport, TN, USA) https://www.eastman.com
Ettevõtte "Polyester Renewal Technology" lagundab segajäätmetest pärit PET plastid keemiliselt tagasi monomeerideks (nt dimetüültereftalaat ja etüleenglükool), mida kasutatakse uute plastide tootmisel. Eastman investeerib aktiivselt ülemaailmsesse laiendamisse, nt uue tehase rajamine Normandiasse, Prantsusmaale.
· ifp Energies Nouvelles (IFPEN) (Rueil-Malmaison, Prantsusmaa) https://www.ifpenergiesnouvelles.com
Plastide ringluse osas keskenduvad nad pürolüüsi, gaasistamise ja solvolüüsi tehnoloogiate uurimisele. IFPEN töötab tihedas koostöös tööstuspartneritega, et viia teadustööd reaalsesse tööstuspraktikasse, sealhulgas plastijäätmete muundamine uueks keemiliseks tooraineks.
· International Business Machines Corporation (IBM) (Armonk, NY, USA) https://www.ibm.com
IBM Research haru on töötanud välja VolCat-nimelise tehnoloogia, mis kasutab keemilisi lahusteid polüesterpõhiste plastide (nt PET) selektiivseks lagundamiseks. VolCat võimaldab segajäätmetest välja tuua puhta PET-i komponendid, jättes muud plastid kõrvale. IBM on teinud koostööd ringmajanduse projektides, pakkudes nutikaid lahendusi ka sorteerimistehnoloogia valdkonnas.
· DuPont Teijin Films (Tokyo, Jaapan) https://www.dupontteijinfilms.com
DuPont Teijin Films on spetsialiseerunud polüesterkiledele ja tegeleb aktiivselt ka keemilise ringlussevõtu arendamisega. Nad uurivad võimalusi polüesteripõhiste (PET, PEN jms) kilematerjalide lagundamiseks solvolüüsi ja glükolüüsi abil. Nende eesmärk on tagada, et polüesterpõhised tooted saaksid pärast kasutamist suletud ringis uuesti tooraineks.
· Dow (Midland, MI, USA) https://www.dow.com
Dow töötab aktiivselt plastide keemilise ümbertöötlemise, eriti pürolüüsi, suunal. Keskendutakse eelkõige polüolefiinidele (PE ja PP), mida pürolüüsitakse tagasi sünteetiliseks tooraineks, et toota uusi kvaliteetseid plaste. Dow teeb koostööd teiste tehnoloogiaettevõtetega (nt Mura Technology ja Fuenix Ecogy) ning toetab suurtööstuslikke keemilise ringluse projekte kogu maailmas.

· Blue Alp (Eindhoven, Holland) https://www.bluealp.nl
BlueAlp arendab ja pakub patenteeritud pürolüüsitehnoloogiat, mis võimaldab mehaaniliselt ringlusse võtmata plastijäätmetest, peamiselt polüolefiinidest (nt PE ja PP), toota pürolüüsiõli. Seda õli saab kasutada keemiatööstuses uute plastide ja kemikaalide toorainena.
· Demont (Millesimo, Itaalia) https://www.demont.it
Demont on inseneri- ja tööstusettevõte, mis projekteerib ja ehitab energeetika-, keemia- ja tööstusseadmeid. Otsest seost plastijäätmete pürolüüsiga ei ole nende tegevusvaldkondades selgelt esile toodud.
· INEOS Styrolution (Frankfurt, Saksamaa) https://www.ineos-styrolution.com
INEOS Styrolution keskendub polüstüreeni (PS) keemilisele ringlussevõtule depolümerisatsiooni kaudu. Protsessis muundatakse PS jäätmed tagasi stüreenmonomeeriks, mida saab kasutada uue polüstüreeni tootmiseks ilma omaduste kadumiseta. Ettevõte töötab ka mehaanilise ja keemilise ringluse integreerimise nimel.
· Neste (Espoo, Soome) https://www.neste.com
Neste arendab keemilise ringluse lahendusi, kus madalakvaliteedilisi plastijäätmeid, eriti polüolefiine, töödeldakse pürolüüsi teel keemiatööstuse tooraineteks. Neste kasutab seda toorainet uute plastide ja keemiatoodete tootmiseks oma rafineerimistehastes ning teeb koostööd rahvusvaheliste partneritega plastiringluse sujuvdamiseks.
· Österreichische Mineralölverwaltung (OMV) (Viin, Austria) https://www.omv.com
OMV on välja töötanud ReOil®-nimelise pürolüüsitehnoloogia, mis võimaldab polüolefiinpõhised plastijäätmed muuta sünteetiliseks toornaftaks. ReOil-tehnoloogia töötab pidevas režiimis ja võimaldab jäätmeid tõhusalt töödelda uueks plastitooraineks, vähendades sõltuvust fossiilkütustest.
· Repsol (Madrid, Hispaania) https://www.repsol.com
Repsol investeerib mitmesse keemilise ringluse tehnoloogiasse, sealhulgas plastide pürolüüsi, et toota sekundaarseid tooraineid keemiatööstusele.
· Unipetrol (Praha, Tšehhi) https://www.unipetrol.cz
Unipetrol (PKN Orleni osa) töötab keemilise ringluse lahenduste kallal, keskendudes peamiselt polüolefiinide pürolüüsile. Eesmärk on plastijäätmetest saadud pürolüüsiõli tagasi integreerida oma keemiatootmisahelasse, et valmistada uusi plaste.
· VTT (Espoo, Soome) https://www.vttresearch.com
VTT kui teadus- ja arenduskeskus uurib ja arendab erinevaid keemilise ringluse meetodeid, sealhulgas pürolüüsi ja gaasistamist. Nad keskenduvad peamiselt polüolefiinide, segaplastide ja ka biopõhiste plastide ringlussevõtu võimalustele, et toota väärtuslikke monomeere või sünteetilist toornaftat.
· Chevron Phillips (The Woodlands, TX, USA) https://www.cpchem.com
Chevron Phillips investeerib keemilise ümbertöötlemise tehnoloogiatesse, keskendudes peamiselt polüolefiinide (PE ja PP) pürolüüsile. Ettevõte töötab välja lahendusi, mis võimaldavad plastijäätmetest saadud õli kasutada uute plastide valmistamiseks, säilitades samal ajal nende omadused ja kvaliteedi.

Plastijäätmete koguteke	
2020	2021	2022	2023	91610.013300000006	86779.090299999996	83732.672900000005	79538.433399999994	Ladestamine prügilatesse	
2020	2021	2022	2023	1793	2330	1693	1597	Eksport	
2020	2021	2022	2023	15414	15266	15655	15992	Import	
2020	2021	2022	2023	9960	10411	9063	8862	Ringlussevõtt 	
2020	2021	2022	2023	24666	22436	19256	16679	Plastijäätmete ringlussevõtu tase (%)	
2020	2021	2022	2023	26.925004277889347	25.854154407977241	22.996996671773509	20.969736625463888	




Pakendijäätmete teke	
2020	2021	2022	2023	2025	2026	2031	53602	50084	45631	Ringlussevõtt	
2020	2021	2022	2023	2025	2026	2031	21941	21281	20211	Ringlussevõtu tase	
2020	2021	2022	2023	2025	2026	2031	0.41	0.42	0.44	Ringlussevõtu sihtmäär	
2020	2021	2022	2023	2025	2026	2031	0.45	0.45	0.45	0.45	0.45	0.5	0.55000000000000004	





Oma tootmisprortsessis tekkinud ja ringlussevõetud	Import Eestis ringlussevõtmiseks	Saadud teistelt Eesti ettevõtjatelt	Ringlussevõtt Eestis kokku	1192.5509999999999	6166	9147.02	16646.428999999996	


Kogu eksport	
2016	2017	2018	2019	2020	2021	2022	2023	14335.905999999997	14966.697	14090.531999999999	18170.084999999999	15917.839	15708.443000000003	16056.403100000003	16497.739999999998	Export mitte OECD riikidesse	
2016	2017	2018	2019	2020	2021	2022	2023	2685.3069999999993	2132.4560000000001	1525.8389999999999	3437.6789999999996	2168.0610000000001	184.74	0	130.63499999999999	



Läti	
6690.0510000000004	Leedu	
3823.434999999999	Holland	
1042.925	Rumeenia	
773.53800000000001	Poola	
289.17	Saksamaa	
178.02	Malaisia	
130.63799999999998	Ungari	
105.87	Türgi	
102.64	Belgia	
23.14	Soome	
2.59	









































Tonni




Maht (t)	
15 01 02 (pakend)	02 01 04 (põllum.plast)	19 12 04 (mehh.töötlemine)	07 02 13 (tootmine)	16 01 19 (romusõidukid)	12 01 05 (töötlemine)	16 02 16 09 (elektri-elektrooonika)	20 01 39 (olmej.hulgast sorditud)	12206.566999999997	461.01	386.64200000000005	32.487000000000002	31.17	30.38	10.398999999999999	3.347	



R1 Leedu 	R1 Läti	R1 Poola 	R3k Leedu	R3k Läti	R3k Poola	R3c Läti 	R4 Soome 	R4 Leedu	R4 Läti	R4 Saksamaa 	R5k Saksamaa	R12s Türgi 	R12s Leedu 	R12s Läti 	R12y Jaapan 	R12y Soome	D13s Läti	27.265999999999998	3.6030000000000002	29.013999999999999	220.28	102.04	80.2	111.831	186.49	3.0000000000000001E-3	24.779899999999998	35.997999999999998	149.30000000000001	112.11500000000001	439.33600000000001	1431.2370000000001	1.37	0.14599999999999999	18.899999999999999	

Patareide ja akude kogumisvõrgustiku analüüs
image3.png
SRR,

567% | KESKKONNAAGENTUUR

e,




image4.png
6230

2023 European plastics production

877w 6081 58.9. 54.0u

7 21
s
a5 52 o
25 a5 30 as 32 2
02 01 CERER 03 o) 03 o, 07 o (Z9)
)

Fossil-based ‘Bio-based (including
bio-attributed since 2022) Mechanically
Mechanically recycled Chemically recycled recycled,
etiiste: il rocheiin e ) ochancaty
o 5.8y recycled
S e ==

(pre-coneumer)

n2023

764
other
thermoplastcs
109
Chemicatly
- rocyciod
a7 o2
s ps-e
5.2:
Pur
5.5:

PE-1D, -ID

131





image5.jpeg
Diversity of
Advanced Recycling

Incineration

=X
(ccty

Gasification

Thermochemcal
Recyeing

avalablo at www senewabie-carbon ou/graphics





image6.png




image7.png




image1.png
SRR,

A567€ | KESKKONNAAGENTUUR

e,




image2.png
SRR,

A567€ | KESKKONNAAGENTUUR

e,




